אפגעפארענער

אפגעפארענער איז אן אויסדרוק וואס ווערט גענוצט צו שילדערן א ייד וועלכע עפינטלעך פארלאזט דעם ארטאדאקסיש-יידישן וועג פון לעבן, אריינגערעכנט עמיצער וואס קומט פון א חסידיש, אנדערע חרדי'ש, אדער מאדערן-ארטאדאקסישן קרייז, און וואס זייערע נייע לעבענסשטייגער איז פון אן אנדערן פארם פון יידישקייט, אדער איינס אינגאנצן פריי פון רעליגיע.

דאס אוועקגיין, איבערהויפט פון א חרדי'שן געמיינדע, ווערט באריכטעט צו זיין א שווערע איבערלעבעניש סיי גייסטיש, פינאנציעליש, און סאציאליש, צוליב די פארשידענארטיגע ריזיקעס און פארלוסטן וואס קומען מיט מיט דעם טאט. 

עס איז פארהאן א ברייטן און פארצווייגטן ריי הסברים פון די וואס פארלאזן  ארטאדאקסי אויף דעם באשלוס זייערע צו נעמען דעם שריט. א נומער שטודיעס טוען באטראכטן די אלע נאראטיוון, און פון די קאמבינאציע פון זייערע געפונסן שטעלט זיך ארויס אז דאס אפפארן איז א קאמפלעקסיש און פילפאכיגן פענאמענום, באזירט אויף פארשידענע סאציאלאגישע פראצעסן: פארלאזן בתורת עמיגראציע, פארלאזן בתורת כפירה, זיך צו באפרייען פון א צוואונגעדיגן גרופע, און זיך צו שטעלן פארן אייגענעם אידענטיטעט. טראצדעם, איז דא א צד השוה, נעמליך דאס אינטענסיווקייט אין זייערע ווילן צו פארלאזן, אינטערשטריכט דורך דאס גרייטקייט צו באצאלן דעם טייערן פרייז וואס פארלאזן קאסט אפ.

 וועבלינקען 
ארגאניזאציעס וואס העלפן די וואס ווילן פארלאזן די פרומע געמיינדע.

 הל"ל - האגודה ליוצאים בשאלה - אין ישראל
 דרור - מרכז ליוצאים בשאלה  - אין ישראל
 Footsteps organization -  ניו יאָרק.
 Gesher EU  -  לאנדאן און אייראפע
 Forward organization  - אין מאנטריאל, קאנאדע
קאַטעגאָריע:רעליגיע
*